作者:遊九言
標題:沁園春
內容:五十五年，滿簪華髮，儼然遂良。又何曾慼慼，蓽門圭竇，何曾汲汲，玉帶金章。困後高眠，飢來飽□，老矣狂夫老更狂。空回首，嘆世間名利，傀儡開場。幸臨晚節安康。又兩日、三秋催蕭霜。嘆生朝亦是，賀賓踵至，龍鍾矍鑠，何足稱觴。喜對諸賢，笑談世事，相會親朋醉玉觴。誰如我，素樂天知命，不事侯王。